ddrg/super_eurlex huggingface dataset:
Avainsanat

Tiivistelmä



Avainsanat

1 Kansainväliset sopimukset - Yhteisön tekemät sopimukset - Välitön oikeusvaikutus - ETY:n ja Algerian yhteistyösopimuksen 39 artiklan 1 kohta

(ETY:n ja Algerian yhteistyösopimuksen 39 artiklan 1 kohta)

2 Kansainväliset sopimukset - ETY:n ja Algerian välinen yhteistyösopimus - Jäsenvaltiossa työskentelevät algerialaiset - Sosiaaliturva - Yhdenvertainen kohtelu - Vammaisavustuksen epääminen eläkkeellä olevan algerialaisen työntekijän kanssa kyseisessä jäsenvaltiossa asuvalta puolisolta tämän kansalaisuuden perusteella - Tällaista epäämistä ei voida hyväksyä

(ETY:n ja Algerian yhteistyösopimuksen 39 artiklan 1 kohta)

Tiivistelmä

3 ETY:n ja Algerian yhteistyösopimuksen 39 artiklan 1 kohta, jossa todetaan selvästi, täsmällisesti ja ehdottomasti kielto syrjiä kansalaisuuden perusteella algerialaisia työntekijöitä ja heidän kanssaan asuvia perheenjäseniä sosiaaliturvan alalla, sisältää selvän ja täsmällisen velvollisuuden, joka ei edellytä tullakseen voimaan tai ollakseen tehokas mitään myöhempää toimea.

Tämän määräyksen sanamuodosta sekä sen sopimuksen, johon määräys sisältyy, tarkoituksesta ja luonteesta ilmenee, että se on välittömästi sovellettava, joten ne oikeussubjektit, joihin sitä sovelletaan, voivat vedota siihen kansallisissa tuomioistuimissa.

4 ETY:n ja Algerian yhteistyösopimuksen 39 artiklan 1 kohtaa on tulkittava siten, että sen vastaista on, että jäsenvaltio kieltäytyy myöntämästä sen lainsäädännön mukaista vammaisavustuksen kaltaista etuutta, joka myönnetään tässä jäsenvaltiossa asuville maan kansalaisille työskentelystä riippumatta, eläkkeellä olevan algerialaisen työntekijän vammaiselle puolisolle, joka asuu aviomiehensä kanssa kyseisessä jäsenvaltiossa, sillä perusteella, että hän on Algerian kansalainen eikä ole koskaan ollut ansiotyössä.

Edellä mainitun määräyksen henkilöllinen soveltamisala kattaa paitsi algerialaisen työntekijän, myös perheenjäsenet, jotka asuvat hänen kanssaan siinä jäsenvaltiossa, jossa tämä työntekijä saa vanhuuseläkettä työskenneltyään siellä, ilman että olisi tarpeen erottaa näiden perheenjäsenten johdannaisia ja omia oikeuksia, ja määräyksen asiallinen soveltamisala kattaa kaikki etuudet, joihin sovelletaan asetusta N:o 1408/71 sen 4 artiklan perusteella.
Avainsanat

Tiivistelmä



Avainsanat

1. Henkilöiden vapaa liikkuvuus - Sijoittautumisvapaus - Perustamissopimuksen määräykset - Soveltamisala - Yhtiö, joka kuuluu eri jäsenvaltioissa toimivien yhtiöiden muodostamaan konserniin - Perustamissopimuksen määräysten soveltamisalaan kuuluminen

(EY:n perustamissopimuksen 52 artikla (josta on muutettuna tullut EY 43 artikla))

2. Henkilöiden vapaa liikkuvuus - Sijoittautumisvapaus - Kansalliset viranomaiset ovat rajoittaneet tiettyjen näköön liittyvien tarkastusten suorittamista siten, että niitä voivat suorittaa ainoastaan erityisen pätevyyden omaavat ammatinharjoittajat - Perustelut - Kansanterveyden suojelu - Hyväksyttävyys - Edellytykset

(EY:n perustamissopimuksen 52 artikla (josta on muutettuna tullut EY 43 artikla)

Tiivistelmä

1. Sellaisen yhtiön oikeudellinen tilanne, joka kuuluu optisen alan tuotteita ja palveluja myyvään konserniin, jonka yhtiöt toimivat useissa jäsenvaltioissa, kuuluu toisessa jäsenvaltiossa toimivan yhtiön tytäryhtiönä yhteisön oikeuden soveltamisalaan perustamissopimuksen 52 artiklan (josta on muutettuna tullut EY 43 artikla) nojalla.

( ks. tuomion 16 kohta )

2. Tällä hetkellä voimassa olevan yhteisön oikeuden mukaan perustamissopimuksen 52 artikla (josta on muutettuna tullut EY 43 artikla) ei estä sitä, että jäsenvaltion toimivaltaiset viranomaiset tulkitsevat lääkärintointa koskevaa kansallista oikeutta siten, että kun kyse on asiakkaan puhtaasti optisten näkövikojen korjaamisesta objektiivisen näöntarkastuksen perusteella eli suorittamalla tutkimus, jossa asiakas ei itse määrittele hänellä olevia optisia vikoja, tarkastuksen saa kansanterveyden suojeluun liittyvistä syistä suorittaa ainoastaan erityisen pätevyyden omaava tiettyyn ammattikuntaan kuuluva henkilö, kuten silmälääkäri, eikä esimerkiksi optikko, joka ei ole lääkäri. Se, että jäsenvaltio päättää rajoittaa oikeutta suorittaa potilaalle objektiivinen näöntarkastus silmänsisäisen paineen, näkökentän laajuuden tai verkkokalvon tilan selvittämiseen tarkoitettujen pitkälle kehitettyjen teknisten laitteiden avulla siten, että ainoastaan tietyn ammattikunnan jäsenillä on tämä oikeus, voidaan katsoa korkeatasoisen terveyden suojelun kannalta asianmukaiseksi keinoksi.

Tällaisen optikkoihin, jotka eivät ole lääkäreitä, kohdistuva kiellon, jota sovelletaan niiden henkilöiden kansalaisuudesta ja sijoittautumisvaltiosta riippumatta, joihin se kohdistuu, on kuitenkin oltava välttämätön ja oikeasuhtainen tämän tavoitteen toteuttamisen kannalta. Kansanterveydelle aiheutuvien riskien arviointi saattaa muuttua vuosien kuluessa erityisesti teknisen ja tieteellisen kehityksen vuoksi.

Kansallisen tuomioistuimen tehtävänä on arvioida sijoittautumisvapautta koskevien perustamissopimuksen määräysten ja oikeusvarmuuden sekä kansanterveyden suojelun kannalta, onko toimivaltaisten kansallisten viranomaisten omaksuma kansallisen oikeuden tulkinta pätevä peruste pääasiassa kyseessä olevan rikosoikeudellisen vastuun toteamiselle.

( ks. tuomion 27, 30-31, 35-38 kohta sekä tuomiolauselma )
Avainsanat

Tiivistelmä



Avainsanat

1 Jäsenvaltioiden lainsäädännön lähentäminen - Muutoksenhakumenettely julkisia tavaranhankintoja ja julkisia rakennusurakoita koskevien sopimusten tekomenettelyjen yhteydessä - Direktiivi 89/665/ETY - Menettely, jonka nojalla komissio voi ryhtyä ennalta ehkäiseviin toimenpiteisiin, jos julkisten hankintasopimusten tekomenettelyjä koskevia yhteisön säännöksiä rikotaan selvästi ja ilmeisesti - Menettely, joka ei liity perustamissopimuksen 169 artiklan mukaiseen jäsenyysvelvoitteiden noudattamatta jättämistä koskevaan menettelyyn

(EY:n perustamissopimuksen 169 artikla; neuvoston direktiivi 89/665/ETY)

2 Jäsenvaltioiden lainsäädännön lähentäminen - Julkisia tavaranhankintoja koskevien sopimusten tekomenettely - Direktiivi 77/62/ETY - Hankintayksiköt - Julkisoikeudellisia oikeushenkilöitä vastaavat yksiköt - Direktiivin 77/62/ETY liite I - Viranomaiset, joiden julkisia tavaranhankintoja koskevat sopimukset ovat valtion valvonnassa

(Neuvoston direktiivin 77/62/ETY 1 artiklan b kohta ja liitteessä I oleva VI kohta)

Tiivistelmä

1 Menettely, jossa komissio voi julkisia tavaranhankintoja ja rakennusurakoita koskeviin sopimuksiin liittyvien muutoksenhakumenettelyjen soveltamista koskevien lakien, asetusten ja hallinnollisten määräysten yhteensovittamisesta annetun direktiivin 89/665/ETY nojalla puuttua jäsenvaltion toimenpiteisiin silloin kun se katsoo, että julkisten hankintasopimusten tekomenettelyjä koskevia yhteisön säännöksiä on rikottu selvästi ja ilmeisesti, on ennaltaestävä toimenpide, jolla ei voida poiketa 169 artiklalla komissiolle annetusta toimivallasta eikä korvata sitä, joten sillä tavalla, jolla komissio on tätä menettelyä käyttänyt, ei ole merkitystä silloin kun kyse on sellaisen jäsenyysvelvoitteiden noudattamatta jättämistä koskevan kanteen tutkittavaksi ottamisen arvioimisesta, jonka komissio on nostanut sillä perusteella, että kyseinen jäsenvaltio on rikkonut julkisten hankintasopimusten tekomenettelyjä koskevia yhteisön säännöksiä.

2 Coillte Teorantan (metsävirasto) kaltainen yksikkö on julkisia tavaranhankintoja koskevien sopimusten tekomenettelyjen yhteensovittamisesta annetun direktiivin 77/62/ETY 1 artiklan b kohdassa tarkoitettu hankintaviranomainen.

Tällaisen yksikön, joka on oikeushenkilö ja joka ei tee julkisia hankintasopimuksia valtion tai alueellisen tai paikallisen viranomaisen lukuun, ei voida katsoa olevan valtio tai alueellinen tai paikallinen viranomainen, vaan direktiivin 77/62/ETY 1 artiklan b kohdassa ja liitteessä I olevassa VI kohdassa (Irlanti) tarkoitettu julkisoikeudellista oikeushenkilöä vastaava yksikkö, koska valtio voi valvoa julkisten tavaranhankintasopimusten tekomenettelyjä ainakin välillisesti.
Avainsanat

Tiivistelmä



Avainsanat

Maatalous - Yhteinen markkinajärjestely - Sokeri - Merentakaisista maista ja merentakaisilta alueilta peräisin olevan ruokosokerin tuonti - Ranskan merentakaisissa departementeissa tuotetun sokerin myynnin mahdollistavat toimenpiteet - Tuen saajana olevan puhdistamon käsite - Yksikkö, joka kuuluu teollisuuslaitteistoon, jossa on myös sokerimehun uuttamista sokerijuurikkaista harjoittava yksikkö, ei kuulu käsitteen soveltamisalaan

(Neuvoston asetuksen N:o 1785/81 9 artiklan 4 kohdan kolmas alakohta, sellaisena kuin se on muutettuna asetuksella N:o 1482/85)

Tiivistelmä

Sokerialan yhteisestä markkinajärjestelystä annetun asetuksen N:o 1785/81 9 artiklan 4 kohdassa käyttöön otetun tukijärjestelmän tarkoituksena on merentakaisissa departementeissa tuotetun raa'an ruokosokerin myynnin helpottaminen yhteisön Euroopassa sijaitsevilla alueilla ja samanaikaisesti yhteisön puhdistamojen, siten kuin ne on määritelty 9 artiklan 4 kohdan kolmannessa alakohdassa, säännöllisen raaka-ainehankinnan varmistaminen.

Edellä mainitussa säännöksessä tarkoitettuna puhdistamona pidetään siten teknistä yksikköä - eli teollisuuslaitteistoa, joka toimii itsenäisesti ja ilman yhteyttä muuhun yksikköön - jonka ainoa toiminta on sokeriruo'osta uutetun raakasokerin ja siirapin puhdistaminen; sellainen puhdistamoyksikkö ei vastaa tätä määritelmää, joka kuuluu teollisuuslaitteistoon, jossa on myös sokerimehun uuttamista sokerijuurikkaista harjoittava yksikkö.

Lisäksi, jotta kyseistä yksikköä voitaisiin pitää edellä mainittuna puhdistamona, sen toiminnan on kohdistuttava raa'an ruokosokerin ja siirapin puhdistukseen, ja se ei voi väliaikaisesti käsittää sokerijuurikkaista saadun sokerimehun puhdistamista edes erikseen, koska muuten horjutetaan sitä yhteisön lainsäädännössä tavoiteltua tasapainoa ja keskinäistä riippuvuutta, joka vallitsee yhtäältä merentakaisten departementtien raa'an ruokosokerin tuotannon ja myynnin ja toisaalta erikoistuneiden puhdistamojen raaka-ainehankinnan välillä.
Avainsanat

Tiivistelmä



Avainsanat

1 Verotus - Jäsenvaltioiden lainsäädännön yhdenmukaistaminen - Liikevaihtovero - Yhteinen arvonlisäverojärjestelmä - Vastikkeellinen palvelujen suoritus - Käsite - Valuuttakaupan liiketoimet kuuluvat tämän käsitteen alaan

(Neuvoston direktiivin 77/388/ETY 2 artiklan 1 kohta)

2 Verotus - Jäsenvaltioiden lainsäädännön yhdenmukaistaminen - Liikevaihtovero - Yhteinen arvonlisäverojärjestelmä - Veron peruste - Palvelujen suoritus - Valuuttakaupan liiketoimet - Veron perusteena on se bruttomääräinen tulo, jonka palvelun suorittaja saa tietyn ajanjakson kuluessa

(Neuvoston direktiivin 77/388/ETY 11 artiklan A kohdan 1 alakohdan a alakohta)

Tiivistelmä

3 Vaikka valuuttakaupan liiketoimista ei perittäisi palkkiota tai suoria kuluja, näitä liiketoimia on pidettävä jäsenvaltioiden liikevaihtoverolainsäädännön yhdenmukaistamisesta annetun kuudennen direktiivin 77/388/ETY 2 artiklan 1 kohdassa tarkoitettuina vastikkeellisina palvelujen suorituksina. Erityisesti on katsottava, että kuudennen direktiivin 2 artiklan 1 kohdassa tarkoitettuina vastikkeellisina palvelujen suorituksina on pidettävä liiketoimia, joissa yksi osapuolista ostaa sovitun määrän yhtä valuuttaa ja myy samalla toiselle osapuolelle sovitun määrän toista valuuttaa niin, että nämä määrät toimitetaan samana arvopäivänä, ja joissa osapuolet ovat sopineet (suullisesti, sähköisesti tai kirjallisesti) kyseisistä valuutoista, näiden valuuttojen ostettavista ja myytävistä määristä, siitä, mikä osapuolista ostaa mitäkin valuuttaa, ja arvopäivästä.

4 Jäsenvaltioiden liikevaihtoverolainsäädännön yhdenmukaistamisesta annetun kuudennen direktiivin 77/388/ETY 11 artiklan A kohdan 1 alakohdan a alakohtaa on tulkittava niin, että sellaisten valuuttakaupan liiketoimien osalta, joille on ominaista se, että tietyistä yksittäisistä liiketoimista ei veloiteta kuluja tai palkkioita, veron perusteena on se bruttomääräinen tulo, jonka palvelun suorittaja saa tietyn ajanjakson kuluessa näistä liiketoimista. Kuudennen direktiivin 77/388/ETY 11 artiklan A kohdan 1 alakohdan a alakohdassa säädetään nimittäin, että veron perusteena on palvelujen suoritusten osalta kaikki se, mikä muodostaa suorittajan näistä liiketoimista palvelun vastaanottajalta saaman tai saatavan vastikkeen. Vastike määritetään näin ollen siten, että määritetään se määrä, jonka pankki on perinyt valuuttakaupan liiketoimistaan, eli se korvaus valuuttakaupan liiketoimista, jonka se todellisuudessa saa omaan käyttöönsä.
Avainsanat

Tiivistelmä



Avainsanat

1 Ennakkoratkaisukysymykset - Yhteisöjen tuomioistuimen toimivallan rajat

(EY:n perustamissopimuksen 177 artikla)

2 Merentakaisten maiden ja alueiden assosiaatio - Neuvoston päätös, jolla annetaan väliaikainen lupa soveltaa komission valvonnassa vapautusta meriverosta Ranskan merentakaisten departementtien alueella - Meriverosta vapauttaminen - Hyväksymisedellytykset

(EY:n perustamissopimuksen 226 artikla; neuvoston päätöksen 89/688/ETY 1 ja 2 artikla)

Tiivistelmä

3 Yhteisöjen tuomioistuimella ei ole perustamissopimuksen 177 artiklaan perustuvassa ennakkoratkaisumenettelyssä toimivaltaa lausua kansallisen toimenpiteen yhteensopivuudesta yhteisön oikeuden kanssa. Se on kuitenkin toimivaltainen esittämään kansalliselle tuomioistuimelle kaikki sellaiset yhteisön oikeuden tulkintaan liittyvät seikat, jotka saattavat auttaa kansallista tuomioistuinta sen arvioidessa tätä yhteensopivuutta sen käsiteltäväksi saatetussa asiassa.

4 Ranskan merentakaisten departementtien meriverojärjestelmästä 22 päivänä joulukuuta 1989 tehtyä neuvoston päätöstä 89/688/ETY on tulkittava niin, että sen vastaisia ovat verovapautukset, jotka ovat yleisiä tai järjestelmällisiä ja jotka voivat tämän vuoksi johtaa siihen, että tullia vaikutukseltaan vastaava maksu otetaan uudelleen käyttöön. Päätöksessä 89/688/ETY sallitaan sitä vastoin sellaiset verovapautukset, jotka ovat välttämättömiä, oikeasuhteisia ja täsmällisesti määriteltyjä ja joilla noudatetaan kyseisen päätöksen 2 artiklan 3 kohdassa määriteltyjä tiukkoja edellytyksiä, joita on tulkittava perustamissopimuksen 226 artiklassa asetettujen rajojen mukaisesti.

Näillä edellytyksillä tarkoitetaan ensinnäkin sitä, että päätöksen 1 ja 2 artiklassa vahvistetun pääsäännön mukaan meriverojärjestelmää on sovellettava samalla tavalla sekä Ranskan merentakaisiin departementteihin tuotuihin että niissä valmistettuihin tuotteisiin. Verovapautusjärjestelmä on poikkeus tästä pääsäännöstä. Järjestelmän on oltava sellainen, että siitä aiheutuu mahdollisimman vähän häiriöitä yhteismarkkinoiden toiminnalle, eikä sillä näin ollen saada muuttaa kaupan edellytyksiä yhteisön edun vastaisesti. Näiden edellytysten noudattamisen valvominen kuuluu yhteisön toimielimille ja näistä erityisesti komissiolle, jonka on tutkittava tällaisten toimenpiteiden tarpeellisuus ja oikeasuhteisuus. Lisäksi tämän verovapautusjärjestelmän käyttöön ottaminen on toimenpide, jolla tuetaan paikallista tuotantoa, jolla on vaikeuksia syrjäisen sijaintinsa ja saariasemansa vuoksi; järjestelmän tarkoituksena on edistää DOM:ien taloudellista ja sosiaalista kehitystä, koska sillä on myötävaikutettava taloudellisen toiminnan kehittymiseen tai säilymiseen DOM:eissa ja koska sen on oltava osa näiden alueiden taloudellisen ja sosiaalisen kehityksen suunnittelua.
Avainsanat

Tiivistelmä



Avainsanat

Maatalous - Yhteinen markkinajärjestely - Maito ja maitotuotteet - Maidon lisämaksu - Menettelyn A valinta - Mahdollisesti perittävän lisämaksun määrän käsite - Määrä, joka tuottajan on objektiivisesti arvioiden maksettava viitemäärän tosiasiallisen ylityksen vuoksi - Eräpäivä

(Komission asetuksen N:o 1546/88 15 artiklan 4 kohta)

Tiivistelmä

Maidon lisämaksun soveltamista koskevista yksityiskohtaisista säännöistä annetun asetuksen N:o 1546/88 15 artiklan 4 kohtaa, jonka mukaan maidon ostajat maksavat toimivaltaiselle elimelle mahdollisesti perittävän lisämaksun määrän, on tulkittava ensinnäkin siten, että tällä määrällä tarkoitetaan menettelyn A mukaisesti, jonka mukaan ostaja perii lisämaksun jokaiselta maidontuottajalta, maidontuottajalta perittävää määrää, joka arvioidaan objektiivisesti kyseisen tuottajan viitemäärän tosiasiallisen ylityksen perusteella, vaikka tarkka määrä on vahvistettu vasta toimitettujen määrien tarkistuksen jälkeen, ja toiseksi siten, että tämä lisämaksu erääntyy kyseisessä säännöksessä vahvistettuna päivämääränä eli viimeistään kolmen kuukauden kuluttua kunkin 12 kuukauden ajanjakson päättymisestä, toisin sanoen seuraavan kesäkuun 30. päivänä.
Avainsanat

Tiivistelmä



Avainsanat

Verotus - Jäsenvaltioiden lainsäädännön yhdenmukaistaminen - Liikevaihtovero - Yhteinen arvonlisäverojärjestelmä - Kielto kantaa muita kansallisia liikevaihtoveron luonteisia veroja - Tarkoitus - Liikevaihtoveron käsitteen ulottuvuus - Kauppakamarien rahoitukseen tarkoitetun maksun jääminen liikevaihtoveron käsitteen ulkopuolelle

(Neuvoston direktiivin 77/388/ETY 17 artiklan 2 kohta ja 33 artikla)

Tiivistelmä

Jäsenvaltioiden liikevaihtoverolainsäädännön yhdenmukaistamisesta annetun kuudennen direktiivin 77/388/ETY ja erityisesti sen 17 artiklan 2 kohdan ja sen 33 artiklan kanssa ei ole ristiriidassa sellainen kauppakamarien rahoitukseen tarkoitettu maksu, joka niiden kauppakamarin jäsenten, joilla on vähintään tietynsuuruinen liikevaihto, on maksettava ja joka lähtökohtaisesti lasketaan sen arvonlisäveron perusteella, joka sisältyy näille toimitettujen tavaroiden ja palvelujen hintaan ja jota ei voida vähentää siitä arvonlisäverosta, joka näiden on maksettava suorittamistaan liiketoimista.

Tällainen maksu ei rasita tavaroiden ja palvelujen liikkuvuutta, eikä se kohdistu liiketoimiin arvonlisäveron tavoin. Ensinnäkään se ei määräydy verovelvollisen toimittamien tavaroiden luovutusten, palvelujen suoritusten tai tuontien perusteella, vaan päinvastoin niiden toimitusten perusteella, jotka verovelvollisen lukuun ovat suorittaneet hänen toimittajansa, joten se ei perustu siihen summaan, joka on saatu tai joka saadaan vastikkeena verovelvollisen suorittamista taloudellisista toimista; toisekseen sitä ei myöskään peritä kaikissa tuotanto- ja jakeluketjun vaiheissa, eikä se varsinkaan kohdistu lopulliseen vaiheeseen, jossa tapahtuu myynti kuluttajalle.
Avainsanat

Tiivistelmä



Avainsanat

Verotus - Jäsenvaltioiden lainsäädännön yhdenmukaistaminen - Pääoman hankinnasta kannettavat välilliset verot - Pääomayhtiöiltä tiettyjen liiketoimien yhteydessä kannettava pääoman hankintavero - Muiden verojen tai maksujen kantamista samoista liiketoimista koskevan kiellon ulottuvuus - Ranskassa ajoneuvojen rekisteröintitodistuksista kannettava alueellinen maksu ei kuulu kiellon piiriin

(Neuvoston direktiivin 69/335/ETY 10 artikla)

Tiivistelmä

Pääoman hankinnasta kannettavista välillisistä veroista annetun direktiivin 69/335/ETY, sellaisena kuin tämä direktiivi on muutettuna direktiivillä 73/79/ETY, direktiivillä 73/80/ETY, direktiivillä 74/553/ETY ja direktiivillä 85/303/ETY, 10 artiklaa, jossa luetellaan ne pääoman hankintaveroa tai arvopapereista suoritettavaa leimaveroa vastaavat muut välilliset verot, joiden kantaminen on näin ollen kielletty, on tulkittava siten, ettei se ole esteenä Ranskassa ajoneuvojen rekisteröintitodistuksista suoritettavan alueellisen maksun kaltaisen maksun kantamiselle, koska tällainen maksu eroaa vastaavilta ominaisuuksiltaan kyseisessä säännöksessä kielletyistä veroista ja maksuista seuraavilla tavoin:

- tämä maksu ei kohdistu ajoneuvojen sijoittamiseen apporttina pääomayhtiöön, vaan täsmällisemmin niiden saattamiseen liikenteessä käytettäviksi;

- maksun laskentatavat eroavat perustavanluonteisesti direktiivillä yhdenmukaistetusta pääoman hankintaveron määräämisestä;

- maksua ei ole suoritettava direktiivin 4 artiklassa tarkoitettuihin liiketoimiin liittyvistä apporteista, lainoista tai suorituksista;

- koska niiden ajoneuvojen, joiden rekisteröinnin yhteydessä maksu on suoritettava, omistajatahon oikeudellisella muodolla ei ole vaikutusta maksuun, maksu ei ole yhdistettävissä niihin menettelyllisiin vaatimuksiin, joita yhteisöihin saatetaan kohdistaa niiden oikeudellisen muodon vuoksi.
Avainsanat

Tiivistelmä



Avainsanat

Yhteinen tullitariffi - Tariffinimikkeet - Tuotetta, jolla ei ole erityistä terapeuttista tai ennalta ehkäisevää vaikutusta, ei ole luokiteltava lääkkeenä yhdistetyn nimikkeistön 3004 nimikkeeseen - Tuote, jota myydään yksinomaan apteekeissa ja jolla on direktiivissä 65/65/ETY tarkoitetun lääkkeen ominaisuus - Tariffiluokittelun kannalta ratkaisevan arvon puuttuminen

(Neuvoston asetus N:o 1010/86; neuvoston direktiivi 65/65/ETY)

Tiivistelmä

Tuotetta, joka tarjotaan myytäväksi sellaisina päällystettyinä tabletteina, joissa on 6 250 kansainvälistä yksikköä A-vitamiinia, pienempiä määriä 11:tä muuta vitamiinia, 550 milligrammaa sokeria, 92,5 milligrammaa kaakaota sekä sidosaineita, aromeja ja suojakuori, ja jota suositellaan riittämättömästä tai epätasapainoisesta ruokavaliosta aiheutuvien vitamiinien puutostilojen ehkäisemiseen tai hoitamiseen, ei voida luokitella yhdistetyn nimikkeistön nimikkeeseen 3004, eikä se näin ollen kuulu tiettyjen kemianteollisuudessa käytettävien sokerialan tuotteiden tuotantotukeen sovellettavista yleisistä säännöistä annetun asetuksen N:o 1010/86 soveltamisalaan, kun ei ole näytetty, että tuotteella olisi selvästi määritelty terapeuttinen tai ennalta ehkäisevä vaikutus tiettyihin elimistön toimintoihin tai että sitä voitaisiin käyttää jonkin sairauden tai taudin ennalta ehkäisemiseen tai hoitamiseen.

Samoista syistä myöskään sellaista tuotetta, jossa on aminohappojen, mineraalisuolojen ja hivenaineiden yhdistettä ja jossa lisäksi on rautaribonukleaattia, amiiniglobiiniuutetta, natriumvandaattia, kupariglykolaattia, jodia ja sidosaineita ja joka on tarkoitettu käytettäväksi heikkouden, fyysisen tai psyykkisen suorituskyvyn laskun, toipilaskauden, liikarasituksen, ruokahalun puutteen, laihtumisen ja ikääntymisen tiloissa, ei voida luokitella nimikkeeseen 3004, eikä se näin ollen kuulu asetuksen N:o 1010/86 soveltamisalaan.

Tällaisten tuotteiden luokittelemisen kannalta ratkaisevaa merkitystä ei ole sillä, että toimivaltaiset viranomaiset ovat antaneet lääkevalmisteita koskevan direktiivin 65/65/ETY säännösten mukaisesti luvan niiden markkinoille saattamiseen "lääkkeinä", eikä sillä, että ne on direktiivissä 65/65/ETY tarkoitetulla tavalla "tarkoitettu lääkkeeksi", eikä myöskään sillä, että niitä myydään vain apteekeissa.